Харбины их театр

Харбины их театр буюу Харбины дуурийн театр (Хятад: 哈尔滨大剧院; пиньинь: Hā'ěrbīn Dàjùyuàn) нь Хятадын Хармөрөн мужийн Харбин хотод байрлах, олон тайзтай урлагийн тоглолтын төв юм. 850,349 квадрат фут талбай бүхий энэхүү театрыг Хятадын нэрт архитекторын “MAD” агентлаг болох “Ma Yansong” удирдан зохион бүтээсэн. Тус театр нь ЮНЕСКО-гийн "Хөгжмийн хот"-д бүртгэгдсэн Харбин хотод байрладаг. Харбинд жил бүр алдарт Харбины зуны хөгжмийн концерт зохион байгуулагддаг бөгөөд Хятадын анхны найрал хөгжим байгуулагдсан томоохон хот юм. Энэхүү барилга нь Харбины хотын захын “Songhua” гол болон түүний эргэн тойрон дахь намгархаг газрын эрэг дээрх урлагийн төв болох Харбины Соёлын арлын төв хэсэг юм. Бүхэлдээ цагаан хөнгөн цагаан хавтангаар бүрсэн энэхүү дуурийн театр нь эзгүй, хүйтэн ширүүн байгальтай зохицон мушгиран, нугаран байрладаг бөгөөд заримдаа аянга цахилгаантай цасан шуурга мэт, заримдаа хэт загварлаг, уран хийцтэй майхан хэлбэрийн гэр мэт харагддаг. Эдгээр анхдагч дүрсэлүүд нь зориуд хийгдсэн байдаг бөгөөд бүс нутгийн хатуу ширүүн уур амьсгал, зэрлэг газар зүйн онцлогт болон эргэн тойрны байгальд төгс зохицсон байдаг. Дуурийн театрын доторх тод, үзэсгэлэнтэй бүтцэц нь орчин үеийн цагаан хананууд, агааржуулалттай дээврийн цонхнууд болон олон модон элементүүдийг ашигласанаар Зэн хэв маягийн гоо зүйг бий болгодог.